open-index/open-wikipedia-markdown huggingface dataset:
Ιερόθεος Ιεροσολύμων

Ο **Ιερόθεος** διετέλεσε Πατριάρχης Ιεροσολύμων από το 1875 μέχρι το 1882.

## Βιογραφικά στοιχεία
Γεννήθηκε στη Χώρα Σάμου το 1818. Εκάρη μοναχός στην Ιερά Μονή Τιμίου Σταυρού Σάμου και χειροτονήθηκε διάκονος. Το 1845 πήγε στα Ιεροσόλυμα, όπου υπηρέτησε ως διάκονος του Πατριάρχη Κυρίλλου Β΄ (επίσης Σάμιου στην καταγωγή).

Το 1850 εστάλη στο Ιάσιο της Μολδοβλαχίας, όπου διετέλεσε μέλος της εκεί αγιοταφιτικής επιτροπής. Το 1852 χειροτονήθηκε πρεσβύτερος από τον Μητροπολίτη Μολδαβίας Σωφρόνιο. Έλαβε το οφίκιο του Αρχιμανδρίτη και ορίστηκε Ηγούμενος της Ιεράς Μονής Μπουρνόφσκι. Κατόπιν διετέλεσε Ηγούμενος της Ιεράς Μονής Γαλατά, μέχρι την απέλασή του από τον Ηγεμόνα της Ρουμανίας Αλέξανδρο Κούζα. Στη συνέχεια διορίστηκε έξαρχος του Παναγίου Τάφου στη Σμύρνη, όπου παρέμεινε μέχρι το 1875.

Στις 29 Ιουνίου 1875 χειροτονήθηκε Πατριάρχης Ιεροσολύμων. Επί των ημερών της Πατριαρχίας του, η εσωτερική αναταραχή στην Εκκλησία των Ιεροσολύμων συνεχίστηκε, με επίκεντρο κυρίως το βουλγαρικό ζήτημα, στο οποίο ο Ιερόθεος στοιχήθηκε με την πλευρά του Οικουμενικού Πατριαρχείου, αναγνωρίζοντας την Σύνοδο της Κωνσταντινούπολης του 1872. Η θέση του αυτή ήταν αντίθετη με την πολιτική της Ρωσίας, η οποία κατέσχεσε τα μετόχια του Παναγίου Τάφου στη Βεσσαραβία και τον Καύκασο, επικαλούμενη κακοδιαχείριση. Αυτό υπονόμευσε σε μεγάλο βαθμό την οικονομική κατάσταση του Πατριαρχείου και οδήγησε στο κλείσιμο της Θεολογικής Σχολής του Τιμίου Σταυρού (ξανάνοιξε το 1881, όταν η ρωσική κυβέρνηση επέστρεψε τα κατασχεθέντα στο Πατριαρχείο).

Στις 28 Μαΐου 1882, καθώς μετέβαινε στη Θεολογική Σχολή του Τιμίου Σταυρού Ιεροσολύμων, έπεσε από το άλογο στο οποίο επέβαινε. Διαπιστώθηκε κατόπιν υποστατική υπεραιμία στους πνεύμονες και τελικά πέθανε στα Ιεροσόλυμα στις 11 Ιουνίου 1882.

## Παραπομπές


## Πηγές
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών

Κατηγορία:Πατριάρχες Ιεροσολύμων
Νηές Μαγνησίας

Οι **Νηές** είναι παραθαλάσσιος οικισμός της Σούρπης στην Περιφερειακή Ενότητα Μαγνησίας σε υψόμετρο 10 μέτρων. Βρίσκεται σε απόσταση 5 χιλιομέτρων από τη Σούρπη Μαγνησίας και από το σημείο, που κατά την ελληνική μυθολογία, ξεκίνησε ο Αχιλλέας με τους άνδρες του για τον Τρωικό Πόλεμο.

## Γεωγραφία - πληθυσμός
Ο οικισμός βρίσκεται στα νοτιοδυτικά του Παγασητικού Κόλπου και στην είσοδο του ομώνυμου όρμου των Νηών. Η βλάστηση της περιοχής χαρακτηρίζεται από τις εκτεταμένες ελαιοκαλλιέργειες. Οι Νήες βρίσκονται σε απόσταση επτά χιλιομέτρων από την Αμαλιάπολη (παλαιότερα *Μιτζέλα*) και σε κοντινή απόσταση από την πόλη του Αλμυρού. Ανήκει ως τοπική κοινότητα στην δημοτική ενότητα Σούρπης, που ανήκει στον Δήμο Αλμυρού και σύμφωνα με την απογραφή 2011 έχει 15 μόνιμους κατοίκους.

Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Ιστορία
Στις Νηές σώζονται τα ερείπια της βυζαντινής εκκλησίας της Αγίας Τριάδας. Στη περιοχή υπάρχουν επίσης η εκκλησία του Αγίου Ιωάννη και της Αγίας Άννας. Μετά την απελευθέρωση της Ελλάδας στην περιοχή αναπτύχθηκε έντονα η ελαιοκαλλιέργεια. Δύο ελαιοτριβεία της περιοχής, το πρώτο ιδιοκτησίας Δάνα-Αλεξοπούλου-Τσιγκρινού-Αναγνωστοπούλου και το δεύτερο Γεωργίου Τριάντου, έχουν χαρακτηριστεί από το 1995 ως ιστορικά μνημεία γιατί *"αποτελεί αξιόλογο και αντιπροσωπευτικό δείγμα παραδοσιακής προβιομηχανικής εγκατάστασης, σημαντικό για τη μελέτη της ιστορίας της αρχιτεκτονικής"*.

Ο μεταγενέστερος παραθαλάσσιος οικισμός δημιουργήθηκε αρχικά με την κατασκευή αγροτικών καλυβιών, προκειμένου οι κάτοικοι της Σούρπης να βρίσκονται σε κοντινή απόσταση από τις καλλιέργειές τους κατά τη συγκομιδή των καρπών της ελιάς, που αποτελούσε το κύριο έσοδό τους. Σήμερα μεγάλο ποσοστό των κτηρίων τού οικισμού είναι παραθεριστικές κατοικίες.

Η θαλάσσια περιοχή στις ανατολικές ακτές άκρας Γλάρος στον ομώνυμο όρμο έχει κηρυχθεί από το 2004 αρχαιολογικός χώρος.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Εξαγωγή μπλομπ

Στη τεχνολογία της όρασης υπολογιστών (που σχετίζεται μα δεν είναι το ίδιο με την μηχανική όραση), η διαδικασία **εξαγωγής μπλομπ** (**blob extraction**) επιτρέπει την κατηγοριοποίηση εικονοστοιχείων μιας ψηφιακής εικόνας σε ξεχωριστές ομάδες. Η εξαγωγή μπλομπ συνήθως εφαρμόζεται σε μια δυαδική εικόνα που είναι αποτέλεσμα από ένα thresholding step. Τα μπλομπ μπορεί να μετρηθούν, να φιλτραριστούν και να παρακολουθηθούν.

Υπάρχουν κι άλλα ονόματα για αυτή τη τεχνική, και οι ειδικοί δεν έχουν κατασταλάξει σε μια ονομασία. Τα άλλα ονόματα είναι **ταμπελοποίηση περιοχών** (**region labeling**), **ταμπελοποίηση συνδεδεμένων μερών** (**connected-component labeling**), **ανακάλυψη των μπλομπ** (**blob discovery**), ή **εξαγωγή περιοχών** (**region extraction**).

Υπάρχουν δυο διάσημοι αλγόριθμοι για αυτή τη διαδικασία, ένας βηματικός αλγόριθμος (sequential) κι ένας επαναλαμβανόμενος (recursive).

Η εξαγωγή μπλομπ σχετίζεται μεν, μα δεν είναι το ίδιο δε, με την αναγνώριση μπλομπ (blob detection).

## Ο βηματικός αλγόριθμος
Δημιούργησε μετρητή περιοχών

Ψάξε μέσα στην εικόνα (στο παρακάτω παράδειγμα υποθέτουμε πως το ψάξιμο γίνεται από τα αριστερά προς τα δεξιά και από πάνω προς τα κάτω):

* Για κάθε εικονοστοιχείο, κοίτα το *βόρειο* και *δυτικό* εικονοστοιχείο (όταν λειτουργούμε με τεταρτοσυνδεσιμότητα) ή το *βορειοανατολικό*, *βόρειο*, *βορειοδυτικό*, και *δυτικό* πίξελ όταν λειτουργούμε με οχτασυνδεσιμότητα για συγκεκριμένο κριτήριο περιοχών (π.χ. τιμή έντασης 1 σε δυαδική εικόνα, ή παρόμοια ένταση με συνδεδεμένα εικονοστοιχείο σε εικόνα επιπέδων του γκρι).
* Εάν κανένα γειτονικό εικονοστοιχείο δεν ταιριάζει με το κριτήριο τότε γράψε στη περιοχή τη τιμή του μετρητή περιοχών και αύξησε το μετρητή περιοχών.
* Εάν μόνο ένα γειτονικό εικονοστοιχείο ταιριάζει με το κριτήριο τότε βάλε το εικονοστοιχείο σε αυτή τη περιοχή.
* Εάν πολλά γειτονικά εικονοστοιχεία ταιριάζουν και είναι όλα στην ίδια περιοχή τότε βάλε το εικονοστοιχείο σε αυτή τη περιοχή.
* Εάν πολλά γειτονικά εικονοστοιχεία ταιριάζουν και ανήκουν σε διαφορετικές περιοχές, τότε βάλε το εικονοστοιχείο σε μία από τις περιοχές αυτές (δεν έχει σημασία ποια). Κράτα μια σημείωση ότι όλες αυτές οι περιοχές είναι ισοδύναμες.
* Ψάξε την εικόνα ξανά, βάζοντας σε όλες τις ισοδύναμες περιοχές την ίδια τιμή περιοχής.

## Παραπομπές
* 

## Εξωτερικοί σύνδεσμοι
* OpenCV blob extraction library 

Κατηγορία:Τεχνητή νοημοσύνη
Κατηγορία:Γραφικά υπολογιστών
Δομημένο φως

[thumb|Ένα σχέδιο δομημένου φωτός που βοηθά την εξέταση επιφανειών, σε δοκιμές στο [Εργαστήριο Αεροπροώθησης (JPL) των ΗΠΑ.]]

Το **δομημένο φως** είναι μια διαδικασία προβολής ενός προσχεδιασμένου σχεδίου εικονοστοιχείων (συχνά σε σε πλεκτές ή οριζόντιες γραμμές) σε μια επιφάνεια ή σκηνή. Ο τρόπος που πέφτει το φως όταν χτυπά πάνω στην επιφάνεια επιτρέπει σε συστήματα μηχανικής όρασης να υπολογίσουν το βάθος και άλλες πληροφορίες σχετικά με την επιφάνεια και τα αντικείμενα που βρίσκονται στη σκηνή. Το δομημένο φως χρησιμοποιείται πολύ στους τρισδιάστατους σαρωτές δομημένου φωτός.

[thumb|Το συγκολλητικό ρομπότ Seamtracker (Σιμτράκερ) της εταιρείας κατασκευής συστημάτων μηχανικής όρασης [Automatix (Ωτομάτιξ) στο εργοστάσιο της ιδίας στην πόλη Μπιλερίκα της Μασαχουσέτης στις ΗΠΑ: η κάμερα σε συνδυασμό με την πηγή δομημένου φωτός επιτρέπουν στο ρομπότ να ακολουθεί αυτόματα το "μονοπάτι" της συγκόλλησης]]

Το **Αόρατο (ή μη-ανιχνεύσιμο) δομημένο φως** είναι μια τεχνική που χρησιμοποιεί δομημένο φως χωρίς να ενοχλεί άλλες διεργασίες μηχανικής όρασης που αλλιώς θα μπερδεύονταν από το προβαλλόμενο σχέδιο. Για παράδειγμα, μια μέθοδος αόρατου δομημένου φωτός είναι η χρήση υπεριώδους φωτός ή φωτός σε εξαιρετικά υψηλούς ρυθμούς μετάδοσης που αλλάζει συνεχώς μεταξύ δυο αντίστροφων σχεδίων.

Το δομημένο φως βρίσκει εφαρμογή σε αστυνομικές δυνάμεις ανά τον κόσμο για τη φωτογράφηση δακτυλικών αποτυπωμάτων, σε μέρη που έχουν γίνει εγκλήματα, τα οποία αποτυπώματα δεν είναι μια επίπεδη επιφάνεια αλλά έχουν βάθος (δηλαδή τρισδιάστατες σκηνές όπως π.χ. το πόμολο μιας πόρτας). Ενώ προηγουμένως έπρεπε να χρησιμοποιήσουν ταινία για να μπορέσουν να αναπαράγουν κάποιο δακτυλικό αποτύπωμα από τρισδιάστατη σκηνή, σήμερα με τη τεχνολογία δομημένου φωτός μπορούν απλώς να ανάψουν μια κάμερα η οποία ετοιμάζει αυτόματα ψηφιακή εικόνα με τα αποτυπώματα που ανιχνεύει.

## Δες επίσης
* Στερεοσκοπία
* Τρισδιάστατος σαρωτής
* Τρισδιάστατος σαρωτής δομημένου φωτός

## Παραπομπές


## Επιστημονικά άρθρα
* Στερεοσκοπικοί χάρτες βάθους υψηλής πιστότητας με χρήση δομημένου φωτός
* Μια συγκριτική μελέτη για το αόρατο δομημένο φως
* Ένα σύστημα μηχανικής όρασης πραγματικού χρόνου που υπολογίζει αποστάσεις με χρήση λέιζερ 

## Εξωτερικοί σύνδεσμοι
* Τι είναι το δομημένο φως;
* Πρόγραμμα ανοιχτού κώδικα για έλεγχο κάμερας δομημένου φωτός
* Μάθημα για τεχνικές προβολής κωδικοποιημένου φωτός

Κατηγορία:Τεχνητή νοημοσύνη
Κατηγορία:Μηχανική όραση
Λουτσιάνο Σπινόζι

Ο **Λουτσιάνο Σπινόζι** (ιτ:*Luciano Spinosi*) είναι παλαίμαχος Ιταλός ποδοσφαιριστής που αγωνιζόταν ως πλάγιος μπακ καθώς και πρώην προπονητής.

## Καριέρα
### Ως ποδοσφαιριστής
Ο **Σπινόζι** γεννήθηκε στις 9 Μαΐου του 1950 στη Ρώμη και ξεκίνησε το ποδόσφαιρο το 1966 από την Τεβέρε Ρόμα και την Serie D,για να ακολουθήσει το επόμενο έτος η μεταγραφή στην ΑΣ Ρόμα στην οποία παρέμεινε ως το 1970 όταν και αποκτήθηκε από την Γιουβέντους,στην οποία πέρασε και το μεγαλύτερο διάστημα της καριέρας του.Το καλοκαίρι του 1978 επέστρεψε στη ΑΣ Ρόμα και το 1982 μετακινήθηκε στην Ελλάς Βερόνα όπου ήταν βασικό στέλεχος σε μια χρονιά που η ομάδα της Βερόνας τερμάτισε στην 4η θέση που ήταν και η υψηλότερη στην μέχρι τότε ιστορία του συλλόγου.Με τη λήξη της χρονιάς αποχώρησε από την Ελλάς και αγωνίστηκε για μία σεζόν στην ΑΚ Μίλαν.Η τελευταία του χρονιά ως ποδοσφαιριστής ήταν την περίοδο 1984/85 όταν και αγωνίστηκε στην Τσεζένα.

Ο **Σπινόζι** υπήρξε διεθνής με την Εθνική Ελπίδων της Ιταλίας από το 1969 ως το 1971,μετρώντας 3 συμμετοχές αλλά και με την Εθνική Ανδρών,με την οποία είχε 19 συμμετοχές και ένα τέρμα από το 1971 ως και το 1974.Ήταν μάλιστα βασικό στέλεχος της ομάδας που συμμετείχε στο Μουντιάλ του 1974 που διεξήχθη στα γήπεδα της Δυτικής Γερμανίας μετρώντας 3 συμμετοχές.

#### Στατιστικά

### Ως προπονητής
Ως προπονητής,εργάστηκε αρχικά στην ομάδα Νέων της ΑΣ Ρόμα και το 1988 κάθισε προσωρινά στον πάγκο της πρώτης ομάδας.Ακολούθησαν το 1994 η Λέτσε και το 1996 η Τερνάνα.Τη σεζόν 1996/97 διετέλεσε τεχνικός διευθυντής της ΟΚ Σαμπντόρια ενώ από το 1997 ως το 2004 ήταν βοηθός προπονητή στη Λάτσιο.Τελευταία του δουλειά ήταν η παρουσία του ως βοηθός προπονητή το 2007 στη Λιβόρνο.

## Εξωτερικοί σύνδεσμοι

* Προφίλ στο fifa.com 

Κατηγορία:Ιταλοί ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές ΑΚ Τσεζένα
Κατηγορία:Προπονητές ποδοσφαίρου ΟΣ Λέτσε
Κατηγορία:Προπονητές ποδοσφαίρου Τερνάνα Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Εθνικής Ιταλίας Κ21
Κατηγορία:Προπονητές ποδοσφαίρου ΑΣ Ρόμα
Windows Live Messenger

Το **Windows Live Messenger** (πρώην **MSN Messenger**) ήταν ένα λογισμικό instant messaging από την Microsoft. Λειτουργούσε στα Windows Millenium,Windows NT, Windows XP (μόνο 32-bit), Windows Vista, Windows 7 και Windows Mobile. Αποτελούσε τμήμα των υπηρεσιών του Windows Live.

Έπειτα από την αγορά της Skype Technologies τον Μάϊο του 2011, η Microsoft προσέθεσε διαλειτουργικότητα μεταξύ του Skype και του Messenger, επιτρέποντας στο πρώτο να επικοινωνεί με επαφές του δεύτερου. Το 2013 το Windows Live Messenger αποσύρθηκε και η Microsoft ξεκίνησε την διακοπή της υπηρεσίας στους υπάρχοντες πελάτες. Κατ' εξαίρεση, η υπηρεσία στην Κίνα παρέμεινε ενεργή για 18 μήνες περισσότερο, με την ανακοίνωση της διακοπής της στις 31 Οκτωβρίου 2014. 

## Παραπομπές


Κατηγορία:Instant messengers
Φίλιπ Βίλερς

Ο **Φίλιπ Βίλερς** (**Philippe Villers**) ίδρυσε την εταιρεία Κομπιούτερβίζιον (Computervision) με τον Μάρτι Άλεν το 1969. Το 1980 συνίδρυσε την Ωτομάτιξ (Automatix), μια εταιρεία προϊόντων ρομποτικής τεχνολογίας, και την διήυθυνε ως το 1986. Αργότερα έγινε πρόεδρος της Κογκνίσιον Κορπορέισον (Cognition Corporation) για τρία χρόνια. Σήμερα, το 2008, είναι πρόεδρος της Γκρέινπρο (GrainPro, Inc.) και μέλος στο διοικητικό συμβούλιο διάφορων νέων επιχειρήσεων υψηλής τεχνολογίας, όπως και πρόεδρος του Ιδρύματος Οικογένειες της Αμερικής (Families USA Foundation), το οποίο και χρηματοδότησε.

Ο Βίλερς γεννήθηκε στη Γαλλία και μετανάστευσε στις Ηνωμένες Πολιτείες όταν ήταν ακόμη παιδί. Πήρε ένα πτυχίο Μπάτσελορ των Τεχνών (BA) από το Πανεπιστήμιο Χάρβαρντ και ένα μεταπτυχιακό (Μάστερ των Επιστημών) (SM) στη μηχανολογία από το Ινστιτούτο Τεχνολογίας της Μασαχουσέτης (MIT) το 1960. Επίσης έχει τιμητικό διδακτορικό από το Πανεπιστήμιο Λόβελ της Μασαχουσέτης.

## Παραπομπές


## Εξωτερικοί σύνδεσμοι
* Εταιρεία Γκρέινπρο
* Ίδρυμα Οικογενειών των ΗΠΑ
* Κογκνίσιον Κορπορέισον

Κατηγορία:Αμερικανοί επιχειρηματίες
Καρτεσιανό ρομπότ

[thumb|right|[Κινηματικό διάγραμα ενός ρομπότ καρτεσιανών συντεταγμένων]]

Ένα **καρτεσιανό ρομπότ** ή **γραμμικό ρομπότ** είναι ένα βιομηχανικό ρομπότ του οποίου οι τρεις κύριοι άξονες ελέγχου είναι γραμμικοί (δηλαδή μετακινούνται σε ευθεία γραμμή και δεν γυρίζουν) και είναι σε γωνία 90 μοιρών ο ένας με τον άλλο. Μεταξύ άλλων προτερημάτων, αυτή η μηχανική διάταξη απλοποιεί τον έλεγχο ρομπότ και την επίλυση του βραχίονα. Τα ρομπότ καρτεσιανών συντεταγμένων με τον οριζόντιο άξονα στηριγμένο και στα δύο άκρα του μερικές φορές ονομάζονται και **ρομπότ γκάντρι** (gantry robots). Συνήθως είναι πολύ μεγάλα.

Μια συνηθισμένη εφαρμογή αυτού του τύπου ρομπότ είναι η μηχανή αριθμητικού ελέγχου με υπολογιστή (computer numerical control machine ή CNC machine). Η απλούστερη εφαρμογή χρησιμοποιείται στους μύλους και στις μηχανές επιλογής όπου ένας δείκτης μετακινείται σε ένα πεδίο χ-ψ ενώ ένα εργαλείο υψώνεται ή κατεβαίνει σε ένα επίπεδο για να ζωγραφίσει ένα ακριβές σχέδιο.

## Εξωτερικοί σύνδεσμοι
* Ένα βίντεο που δείχνει τη λειτουργία ενός ρομπότ γκάντρι

Κατηγορία:Ρομπότ
Ρομποτ
Τζένη Σίνμαν

Η **Τζένη Σίνμαν** μεγάλωσε στην Πετρόλια της Καλιφόρνια, μια αγροτική περιοχή της Κομητεία Χάμμπολντ κοντά στο Ακρωτήριο Μεντοτσίνο. Σήμερα ζει στην Πόλη της Νέας Υόρκης και είναι αναγνωρισμένη βιολονίστρια τζαζ. Έχει συνεργαστεί παίζοντας με τη Λίντα Πέρυ, τον Νόρα Τζόουνς, και τον Μπιλ Φρισέλ και έχει κυκλοφορήσει αρκετούς οπτικούς δίσκους μουσικής μόνη της με καλές κριτικές. Επίσης έχει παίξει με το φίλο της, Σον Λένον, στο Late Show με τον Ντέβιντ Λέτερμαν.

Είναι ανΙψιά του πρωτοπόρου ρομποτικιστή Βίκτωρ Σίνμαν.

## Παραπομπές


## Εξωτερικοί σύνδεσμοι
* 
* Jenny Scheinman's Website
* 2008 interview w/State of Mind

Κατηγορία:Αμερικανοί μουσικοί
Βίκτορ Σίνμαν

Ο **Βίκτωρ Σίνμαν** (*Victor David Scheinman*, 28 Δεκεμβρίου 1942 – 20 Σεπτεμβρίου 2016) ήταν Αμερικανός πρωτοπόρος της ρομποτικής. 
## Βιογραφία
Ήταν απόφοιτος του Σχολείου του Νέου Λίνκον (*New Lincoln High School*) της Νέας Υόρκης, που τώρα έχει κλείσει. Στα τέλη της δεκαετίας του 1950, κι ενώ ήταν ακόμη στη δευτεροβάθμια εκπαίδευση, ο Σίνμαν κατασκεύασε μια μηχανή μετατροπής της ομιλίας σε κείμενο κατά τη διάρκεια μιας πρακτικής άσκησης στις θετικές επιστήμες. Το 1972 (μερικές πηγές λένε το 1969) ενώ ήταν στο Πανεπιστήμιο Στάνφορντ ο Σίνμαν εφηύρε το βραχίονα Στάνφορντ, ένα ηλεκτρικό ρομπότ έξι αξόνων που επέτρεπε επίληση του βραχίωνα με κλειστή φόρμα. Αυτό έδινε τη δυνατότητα στο ρομπότ να ακολουθεί πιστά συγκεκριμένα μονοπάτια κινήσεων στο χώρο υπό τον έλεγχο ενός ηλεκτρονικού υπολογιστή και επέτρεψε ρομποτικές εφαρμογές σε πολύ περισσότερα και δυσκολότερα πεδία όπως τις συναρμολογήσεις και τις συγκολλήσεις με βραχίωνα. 

Το 1973 ο Σίνμαν ίδρυσε την επιχείρηση Vicarm Inc. για να κατασκευάζει τους ρομποτικούς του βραχίονες. Το 1977 ο Σίνμαν πούλησε τα σχέδιά του στην εταιρία Unimation, που τα βελτιστοποίησε με την βοήθεια της General Motors, με τελικό στάδιο τη μηχανή Programmable Universal Machine for Assembly (PUMA) (Προγραμματίσιμη Καθολική Μηχανή για Συναρμολογήσεις). Για λίγο καιρό ήταν Γενικός Διευθυντής για την Unimation στο τμήμα της Δυτικής Όχθης (των ΗΠΑ) πριν γίνει μέλος της Automatix ως συνιδρυτής και αντιπρόεδρος το 1980. Ενώ ήταν στην Automatix ο Σίνμαν ανέπτυξε το Ρομποτόκοσμο (RobotWorld), ένα σύστημα συνεργαζόμενων μικρών μονάδων κρεμασμένων από ένα δισδιάστατο γραμμικό μοτέρ. Η γκάμα προϊόντων αργότερα πουλήθηκε στην Yaskawa.

Στις 22 Ιουνίου 2006 η εφεύρεση του Σίνμαν ήταν μέρος του τηλεπαιχνιδιού Jeopardy! στις ΗΠΑ, όπου η σωστή απάντηση στη κατηγορία της ρομποτικής κέρδιζε $1600. Η ερώτηση ήταν: "Τη δεκαετία του 1970 ο Βίκτωρ Σίνμαν ανέπτυξε τη μηχανή ΠΟΥΜΑ, που σημαίνει Προγραμματίσημη Καθολική Μηχανή για ΤΙ ΠΡΑΓΜΑ;" (ακολουθούμενο από την ερώτηση "ποια είναι η τελευταία λέξη;" - και η σωστή απάντηση που κέρδιζε τα $1600 ήταν: "βραχίωνας").

Ο Σίνμαν συνέχισε την εργασία του ως σύμβουλος και ήταν επισκέπτης καθηγητής (visiting professor) στο Πανεπιστήμιο Στάνφορντ των ΗΠΑ στο τμήμα των μηχανολόγων μηχανικών.

Η ανιψιά του, Τζένη Σίνμαν, είναι βιολονίστρια τζαζ. Ο Σίνμαν παντεύτηκε τη Σάντρα Όερμπακ τον Αύγουστο του 2006. Πέθανε στις 20 Σεπτεμβρίου 2016.

## Παραπομπές


## Εξωτερικοί σύνδεσμοι

* Stanford Arm history
* Vicarm
* Yaskawa RobotWorld page
* Jeopardy! #5029 

Κατηγορία:Ρομποτική
Επίλυση του βραχίονα

Η **επίλυση του βραχίονα** είναι όρος των εφαρμοσμένων μαθηματικών της  μηχανικής των ρομπότ και αναφέρεται σε μια μαθηματική επίλυση των εξισώσεων που επιτρέπουν τον υπολογισμό συγκεκριμένων χαρακτηριστικών των βραχιόνων ενός ρομπότ έτσι ώστε να του επιτραπεί να κάνει συγκεκριμένες κινήσεις.

Ένα τυπικό βιομηχανικό ρομπότ αποτελείται από τμήματα ίσου μήκους που είναι ενωμένα μεταξύ τους είτε με ενώσεις που μπορούν να αλλάζουν γωνία είτε πάνω σε μακριές μπάρες που μπορούν να αλλάζουν μήκος. Εάν ο μηχανικός γνωρίζει τις γωνίες και τα μήκη, η θέση και η περιστροφή του άκρου του βραχίωνα του ρομπότ σε σχέση με τη βάση του μπορεί να υπολογιστεί με απλή τριγωνομετρία που μελετάται στο επιστημονικό πεδίο ελέγχου των ρομπότ.

Όμως το αντίστροφο — ο υπολογισμός των γωνιών και των μηκών που χρειάζονται έτσι ώστε το ρομπότ να είναι σε συγκεκριμένη θέση και περιστροφή — είναι πολύ δυσκολότερο. Η μαθηματική διαδικασία για αυτό τον υπολογισμό ονομάζεται *επίλυση του βραχίονα*. Σε μερικούς τύπους ρομπότ, όπως τον βραχίονα Στάνφορντ, το Ρομπότ SCARA, ή τα καρτεσιανά ρομπότ, αυτό μπορεί να γίνει σε κλειστή φόρμα. Άλλοι τύποι ρομπότ χρειάζονται επαναληπτική επίλυση.

## Δείτε επίσης
* Αντίστροφη κινηματική

## Εξωτερικοί σύνδεσμοι
* infolab.stanford.edu - Ο βραχίονας Στάνφορντ (1969), με τέτοια διάταξη που απλοποίησε πολύ τις μαθηματικές πράξεις (επιλύσεις του βραχίονα) έτσι ώστε οι υπολογισμοί να γίνονται γρήγορα

Κατηγορία:Τριγωνομετρία
Κατηγορία:Ρομποτική
Yaskawa Electric Corporation

Η **Εταιρεία Ηλεκτρικών Γιάσκαβα** (, Χέπμπορν: Kabushiki-gaisha Yasukawa Denki) (ΤΥΟ 6506) είναι μια Ιαπωνική εταιρεία που κατασκευάζει σερβομηχανισμούς, ελεγκτές μηχανών, μοτομηχανές εναλλασόμενου ρεύματος, διακόπτες, και ρομπότ. Η εταιρεία ιδρύθηκε το 1915, και τα κεντρικά της γραφεία βρίσκονται στη Κιτακούσου του νομού Φουκουόκα. Το 1969 ο αρχιμηχανικός Τατσούρο Μόρι, πειραματίστικε για τον συνδυασμό των πλήρως μηχανικών κατασκευών τους με τα ηλεκτρικά τους προϊόντα οδηγώντας έτσι σε μια νέα επιστήμη του τεχνολογικού τομέα που αργότερα υιοθέτησε η ίδια η εταιρεία. Το ίδιο έτος η Γιάσκαβα αιτήθηκε δικαιώματα εμπορικού σήματος για τη λέξη "Μηχατρονική", τα οποία και έλαβε το 1972.http://www.yaskawa.co.jp/en/company/rekisi.htm

Η σειρά ρομπότ Μότομαν (Motoman) της εταιρείας είναι βαριά βιομηχανικά ρομπότ που χρησιμοποιούνται στη κατασκευή αυτοκινήτων.

## Θυγατρικές
* Βόρεια και Νότια Αμερική: Εταιρεία Ηλεκτρικών Γιάσκαβα Αμερική και Μότομαν (Yaskawa Electric America and Motoman Inc.)
* Ευρώπη, Αφρική, και Μέση Ανατολή: Ηλεκτρική Εταιρεία Γιάσκαβα Ευρώπης και Μότομαν Ρομποτική Ευρώπης (Yaskawa Electric Europe GmbH και Motoman Robotics Europe AB)

## Δείτε επίσης
* Ινστιτούτο Τεχνολογίας Κιούσου

## Εξωτερικοί σύνδεσμοι
* Official global website 
* Yaskawa America, Inc. - Drives & Motion Division
* Yaskawa Europe GmbH
* Yaskawa India Pvt Ltd 
* Yaskawa Viet Nam,Inc 

Κατηγορία:Επιχειρήσεις της Ιαπωνίας
Κατηγορία:Εταιρείες ρομποτικής
Κατηγορία:Εταιρείες ηλεκτρονικών της Ιαπωνίας
Κατηγορία:Εταιρείες ιδρυθείσες το 1915
KUKA

thumb|Βιομηχανικό ρομπότ KUKA
thumb|Ψυχαγωγικό ρομπότ ρομποκόαστερ KUKA που κουνάει ανθρώπους όπως στα τρενάκια των λούνα-πάρκ
[thumb|Βιομηχανικό ρομπότ KUKA ενώ κόβει κομμάτια [ατσάλι|ατσαλιού για τη κατασκευή μιας γέφυρας]]

Η **KUKA ** (**KUKA Robotics**) είναι Γερμανική εταιρεία που κατασκευάζει βιομηχανικά ρομπότ που πωλούνται σε βιομηχανίες όλων των ειδών, από αυτοκινητοβιομηχανίες και μεταλλοβιομηχανίες μέχρι τροφοβιομηχανίες και πλαστικοβιομηχανίες. Η εταιρεία KUKA έχει πάνω από 20 θυγατρικές επιχειρήσεις σε όλο τον κόσμο, συμπεριλαμβανομένων των ΗΠΑ, του Καναδά, του Μεξικό, της Βραζιλίας, της Ιαπωνίας, της Νότιας Κορέας, της Ταϊβάν, της Ινδίας και σχεδόν όλων των χωρών της Ευρώπης.

Το όνομα KUKA είναι αρκτικόλεξο από τα αρχικά "Κέλερ και Κνάπιχ Άουγκσμπουργκ" (Keller und Knappich Augsburg) και είναι προστατευόμενο εμπορικό σήμα βιομηχανικών ρομπότ και άλλων προϊόντων. Η εταιρία ιδρύθηκε ο 1898 και το 1995 χωρίστηκε σε KUKA Ρομπότ (KUKA Robotics Corporation) και σε KUKA Συστήματα (KUKA Schweißanlagen GmbH, που αργότερα μετονομάστηκε σε KUKA Systems GmbH). Τα κεντρικά γραφεία της εταιρείας είναι στο Άουγκσμπουργκ  της Γερμανίας. Η KUKA ανήκει στην εταιρεία KUKA AG (πρώην IWKA Group) που είναι εισηγμένη στο χρηματιστήριο.

## Εξωτερικοί σύνδεσμοι
* 
* 
* KUKA Robotics Corp. (USA)
* KUKA LBR iiwa (Lightweight Robot, intelligent industrial work assistant
* [[Timo Boll] vs Kuka Robot Ping Pong duel] (YouTube)

Κατηγορία:Κατασκευαστικές εταιρείες της Γερμανίας
Κατηγορία:Εταιρείες ρομποτικής
Κατηγορία:Εταιρείες ιδρυθείσες το 1898
Χρήσιμη ομίχλη

thumb|Διάγραμα ενός ομιχλοσωματιδίου 100 μικρομέτρων

Η **χρήσιμη ομίχλη** (**Utility fog**) είναι ένας όρος που προτάθηκε από τον Τζον Στορς Χωλ για να περιγράψει ένα υποθετικό σύννεφο μικροσκοπικών ρομπότ (τα **ομιχλοσωματίδια**) που όλα μαζί κάνουν μια συγκεκριμένη χρήσιμη εργασία.

Η ιδέα νανορομποτικών σύννεφων προτάθηκε με πολλές λεπτομέρειες το 1964 από τον Στάνισλαβ Λεμ στη νουβέλα *[[Ο Αήττητος]]*, και μερικά πιο μοντέρνα έργα επιστημονικής φαντασίας συνεχίζουν να ασχολούνται με το θέμα, όπως η νουβέλα *[[Θύραμα (νουβέλα)|Θύραμα]]* (2002) του Μάικλ Κρίχτον.

Κατηγορία:Νανοτεχνολογία
Κατηγορία:Αναδυόμενες τεχνολογίες
328 Γκούντρουν

Η **Γκούντρουν (Gudrun)** είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,6. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη θρυλική ηρωίδα του ομώνυμου γερμανικού έπους.

## Φυσικά χαρακτηριστικά
Η μέση διάμετρος της Γκούντρουν υπολογίσθηκε σε 122,9 χιλιόμετρα (από δεδομένα του IRAS), ενώ η μάζα της εκτιμάται σε 1,94 τετράκις εκατομμύριο τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης) και το άλβεδό της είναι 0,043 (από δεδομένα του IRAS). Η Γκούντρουν περιστρέφεται γύρω από τον εαυτό της μία φορά κάθε 12 ώρες. Η μέση θερμοκρασία στην επιφάνειά της εκτιμάται σε 110 ως 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουντρουν
330 Αδαλβέρτα

Η **Αδαλβέρτα (Adalberta)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1910 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Αδαλβέρτας υπολογίσθηκε σε 7 ως 15 χιλιόμετρα, ενώ τα υπόλοιπα στοιχεία της είναι άγνωστα ή αβέβαια.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αδαλβερτα
331 Εθεριτζία

Η **Εθεριτζία (Etheridgea)** είναι ένας αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,62. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η διάμετρος της Εθεριτζίας υπολογίσθηκε σε 75 χιλιόμετρα, ενώ η μάζα της εκτιμάται σε 440 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,045 (από δεδομένα του IRAS). Η Εθεριτζία περιστρέφεται γύρω από τον εαυτό της μία φορά κάθε 6 ώρες και 49 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εθεριτζια
333 Βαδηνία

Η **Βαδηνία (Badenia)** είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,46. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την περιοχή Βάδη της Γερμανίας. Η Βαδηνία ανήκει στην Οικογένεια αστεροειδών της Υγιείας.

## Φυσικά χαρακτηριστικά
Η μέση διάμετρος της Βαδηνίας υπολογίσθηκε σε 78,2 χιλιόμετρα (από δεδομένα του IRAS), ενώ η μάζα της εκτιμάται από 350 ως 500 περίπου τρισεκατομμύρια τόνους για μέσες πυκνότητες 1,4 και 2 gr/cm³ αντιστοίχως. Ο φασματικός της τύπος είναι **C** (ανθρακούχος), ενώ το άλβεδό της είναι 0,0475 (από δεδομένα του IRAS). Η Βαδηνία περιστρέφεται γύρω από τον εαυτό της μία φορά κάθε 9 ώρες και 58 λεπτά. Η μέση θερμοκρασία στην επιφάνειά της εκτιμάται σε 115 ως 110 περίπου βαθμούς Κελσίου κάτω από το μηδέν, αλλά η ανώτατη δυνατή φθάνει πιθανώς τους -26 βαθμούς Κελσίου.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαδηνια
Σύμβολο συν-πλην

μικρογραφία|200px|Το σύμβολο συν-πλην
Το **σύμβολο συν-πλην** (±) είναι ένα μαθηματικό σύμβολο που χρησιμοποιείται για να δείξει την ακρίβεια μιας προσέγγισης. Για παράδειγμα, αν το σημείο τήξης ενός στοιχείου είναι 100±5&nbsp;°C σημαίνει πως το σημείο τήξης εκτείνεται μεταξύ των ορίων 95&nbsp;°C και 105&nbsp;°C. Έχει πολλαπλές σημασίες:

* Στα μαθηματικά, δείχνει γενικά μια επιλογή ακριβώς δύο πιθανών τιμών, μία από τις οποίες είναι η άρνηση του άλλου.
* Στις πειραματικές επιστήμες, το σύμβολο σημαίνει συνήθως το διάστημα αυτοπεποίθησης ή το σφάλμα σε μια μέτρηση, συχνά τη σταθερή απόκλιση ή σφάλμα. Το σύμβολο μπορεί επίσης να αντιπροσωπεύει ένα εύρος τιμών αξιών που μπορεί να έχει μια ανάγνωση.
* Στη μηχανική, το σήμα υποδεικνύει την ανοχή, η οποία είναι το φάσμα των τιμών που θεωρούνται αποδεκτές, ασφαλείς ή που συμμορφώνονται με κάποιο πρότυπο ή με σύμβαση.
* Στη βοτανική χρησιμοποιείται σε μορφολογικές περιγραφές για να σημειωθεί το "περισσότερο ή λιγότερο".
* Στη χημεία το σύμβολο χρησιμοποιείται για να δείξει ένα ρακεμικό μίγμα.
* Στο σκάκι, το σύμβολο δείχνει ένα σαφές πλεονέκτημα για τον λευκό παίκτη. το συμπληρωματικό σημάδι ∓ δείχνει το ίδιο πλεονέκτημα για τον μαύρο παίκτη.

Κανονικά, το σύμβολο προφέρεται "συν ή πλην".

## Δείτε επίσης

* Προσέγγιση
* Σύμβολα συν και πλην
* Πρόσημα
* Πίνακας μαθηματικών συμβόλων

## Παραπομπές


συν πλην
Κατηγορία:Στοιχειώδης αριθμητική
Ιωάννης Β΄ Ιεροσολύμων

Ο **Ιωάννης Β**' (περ. 356 - 417) διετέλεσε Πατριάρχης Ιεροσολύμων.

## Βιογραφικά στοιχεία
Ήταν αρχικά μοναχός και διαδέχτηκε τον Κύριλλο το 387. Ήταν σύγχρονος του Ρουφίνου της Ακυληίας και του Ιερώνυμου, με τον οποίο μάλιστα διαφώνησε περί διαχειριστικών θεμάτων της κοινότητας των Ιεροσολύμων. Με εντολή του Ιωάννη Β' ξεκίνησε η ανέγερση του ναού της Αγίας Σιών. 
## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.227-228

Ιωαννης 02
Κατηγορία:Βυζαντινοί του 4ου αιώνα
Κατηγορία:Βυζαντινοί του 5ου αιώνα
Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Ορέστης Ιεροσολύμων

Ο **Ορέστης** διετέλεσε Πατριάρχης Ιεροσολύμων.
## Βιογραφικά στοιχεία
Ήταν αρχικά Βασιλιανός Μοναχός στην νότια Ιταλία, και αργότερα ορθόδοξος. Διετέλεσε Πατριάρχης από το 986 ως το 1010. Αναφέρεται ότι το έτος 1000 υπήρξε μέλος της διπλωματικής αποστολής στην Κωνσταντινούπολη με στόχο την διαπραγμάτευση όρων ειρήνης με την Βυζαντινή Αυτοκρατορία. Απεβίωσε το 1010.

Ορεστης
Κατηγορία:Επίσκοποι του 10ου αιώνα
Κατηγορία:Επίσκοποι του 11ου αιώνα
Έρμων Ιεροσολύμων

Ο **Έρμων** (; - περ. 314) διετέλεσε Πατριάρχης Ιεροσολύμων.

## Βιογραφικά στοιχεία
Διετέλεσε Πατριάρχης από το έτος 283 ή το 300, διαδεχόμενος τον Ζάμβδα. Λέγεται ότι έστειλε στην Ουκρανία τους ιεραπόστολους Εφρέμιο, Βασίλειο, Ευγένιο, Αγαθόδωρο, Καπίτωνα και Ελπίδιο, οι οποίοι βρήκαν μαρτυρικό θάνατο. Απεβίωσε περί το 314, ίσως το 312 ή το 313.

Ερμων
Κατηγορία:Βυζαντινοί του 4ου αιώνα
Κατηγορία:Επίσκοποι του 3ου αιώνα
Μακάριος Α΄ Ιεροσολύμων

Ο **Μακάριος Α**' διετέλεσε Πατριάρχης Ιεροσολύμων.
## Βιογραφικά στοιχεία
Διετέλεσε Πατριάρχης από το έτος 313 ή 314, διαδεχόμενος τον Έρμωνα. Ανέθεσε την αρχαιολογική ανασκαφή του Γολγοθά, όπου και ανακαλύφτηκαν ο τάφος του Ιησού και ο Τίμιος Σταυρός. Έκτισε τον Ναό του Πανάγιου Τάφου (Αναστάσεως), στα Ιεροσόλυμα.

Μακαριος 01
Κατηγορία:Βυζαντινοί του 4ου αιώνα
Κατηγορία:Επίσκοποι του 4ου αιώνα
AMD

Ο όρος ** AMD** μπορεί να αναφέρεται:
* Στην εταιρεία Advanced Micro Devices.
* Στο νόμισμα της Αρμενίας Ντραμ.
Προβελέγγιος

Με το επώνυμο **Προβελεγγιος** μπορεί να εννοείται κάποιο από τα επόμενα πρόσωπα:

* Ο Αριστομένης Προβελέγγιος, (1850 - 1936) ποιητής
* Ο Κωνσταντίνος Προβελέγγιος, (1800 - 1880 ) πολιτικός
* Ο Ρόδης Προβελέγγιος ή Ρόδης Κανακάρης - Ρούφος, (1924-1972) διπλωμάτης και λογοτέχνης
Ιωάννης Θ΄ Ιεροσολύμων

Ο **Ιωάννης Θ**' (; - 1166) διετέλεσε Πατριάρχης Ιεροσολύμων.

## Βιογραφικά στοιχεία
Ο Ιωάννης ήταν καλόγερος, πιθανόν στη Μονή Χρυσοστόμου στο Κουτζουβέντι της Κύπρου. Εξαιτίας των Σταυροφοριών (1099-1187), διέμενε στην Κωνσταντινούπολη, και συγκεκριμένα στην Μονή του Αγίου Διομήδη στον Κεράτιο Κόλπο. Πρώτη γραπτή αναφορά για τον Ιωάννη Θ' έχουμε στις 12 Μαΐου 1157, όταν πήρε μέρος στην Σύνοδο που καθαίρεσε τον Σωτήριο Παντεύγενο.

Πότε απεβίωσε ο Ιωάννης Θ' δεν είναι γνωστό. Ξέρουμε όμως ότι το έτος 1166 στον θρόνο του Πατριάρχη συναντάμε τον διάδοχό του, Νικηφόρο Β'.

Συνέταξε τρεις λόγους κατά αζύμων, τους οποίους δημοσίευσε ο Πατριάρχης Ιεροσολύμων Δοσίθεος. Ο Λέων Αλλάτιος μνημονεύει το έργο του Ιωάννη περί εκπορεύσεως του Αγίου Πνεύματος

## Πηγές
* Peter Plank: *Ioannes IX. von Jerusalem (1156/57 - vor 1166), Patriarch im Exil*, in: Horizonte der Christenheit. Festschrift für Friedrich Heyer zu seinem 85. Geburtstag hrsg. von Michael Kohlbacher und Markus Lesinski. Erlangen: Lehrstuhl für Gesch. u. Theol. des christl. Ostens 1994 (Oikonomia 34) 178-191.
* 

Ιωαννης 09
Κατηγορία:Ορθόδοξοι λόγιοι
Ζηλωτής

Οι **Ζηλωτές** ήταν μια από τις θρησκευτικές ομάδες που υπήρχαν στο Ισραήλ κατά την εποχή του Ιησού Χριστού. Οι θρησκευτικές ομάδες προέκυψαν από 2 κυρίως λόγους, από τον τρόπο που ερμήνευαν τον θείο Νόμο (Τορά), και από την στάση τους απέναντι στους διάφορους κατακτητές της χώρας τους. Στα χρόνια του Ιησού, μαζί με τους Ζηλωτές, άλλες θρησκευτικές ομάδες ήταν οι Φαρισαίοι και οι Σαδδουκαίοι.

## Τα πολιτικο-θρησκευτικά κινήματα στην Ιουδαία και στα χρόνια του Ιησού
Στα χρόνια του Ιησού, μαζί με τους Ζηλωτές, άλλες θρησκευτικές ομάδες ήταν οι Φαρισαίοι  οι Σαδδουκαίοι και οι Εσσαίοι. Ο Ιώσηπος θεωρεί ότι οι Ζηλωτές αποτελούσαν το τέταρτο κίνημα του ιουδαϊσμού.

## Ιδεολογία

Οι Ζηλωτές έμοιαζαν με τους Φαρισαίους στην ευσέβεια. Οι σχέσεις τους με τους Ρωμαίους ήταν εχθρικές καθώς δημιουργούσαν επαναστατικές ενέργειες εναντίον τους. Δεν παραδέχονταν καμία ανθρώπινη εξουσία παρά μόνο αυτή του Θεού και προτιμούσαν να υποστούν τα πιο φρικτά βασανιστήρια παρά να αναγνωρίσουν κάποια ανθρώπινη εξουσία.

Πίστευαν ότι δεν έπρεπε να αφήσουν με υπομονετική αφοσίωση στον Θεό την πραγματοποίηση της μεσσιανικής λύτρωσής τους (η λύτρωση θα έρχονταν με την έλευση της Βασιλείας του Θεού) από τον ξένο ζυγό (στην προκειμένη περίπτωση αυτόν που είχαν επιβάλει οι Ρωμαίοι), αλλά ότι έπρεπε να εξαναγκάσουν τον Θεό να εκπληρώσει την υπόσχεσή του με επαναστάσεις και ένοπλους αγώνες.

## Παραπομπές


## Πηγές

* Γεώργιος Τσανανάς-Απόστολος Μπάρλος Θρησκευτικά Β' Γυμνασίου:Ο Ιησούς Χριστός και το έργο του.
*Ιώσηπος Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες» Εκδόσεις Κάκτος 1997
*Ρόπς Ν. Η καθημερινή ζωή στην Παλαιστίνη στους χρόνους του Ιησού Εκδόσεις Παπαδήμα 2005

Κατηγορία:Ιουδαϊκά κινήματα
Κατηγορία:Βίβλος
Κατηγορία:Εκφράσεις
Ευφυής Πτώση

Η **Ευφυής Πτώση**, ή **Intelligent falling** αποτελεί μία παρωδία του κινήματος του "Ευφυούς Σχεδιασμού".

Η Ευφυής Πτώση δίνει διαφορετική ερμηνεία στο φαινόμενο της βαρύτητας, στηριζόμενη σε ψευδοεπιστημονικά και υπερφυσικά στοιχεία. Υποστηρίζει πως η ελεύθερη πτώση των σωμάτων και η έλξη τους προς τη Γη, οφείλεται στο "*χέρι του Θεού*", όπως απεικονίζεται και στον πίνακα του Μιχαήλ Άγγελου στην Καπέλα Σιξτίνα. Ενώ η ιδέα της Ευφυούς Πτώσης αποτελεί έμπνευση κάποιου σατυρικού μηνύματος που δημοσιεύτηκε το 2002 στο Usenet, οι θρησκευτικές θεωρίες που υποστήριξαν πως ο Θεός έχει άμεση παρέμβαση στο φαινόμενο της βαρύτητας υπήρξαν εκατοντάδες τους τελευταίους αιώνες.

Η Ευφυής Πτώση ισχυρίζεται πως υπάρχουν κενά στη θεωρία της βαρύτητας, και πως η βαρύτητα "*είναι απλά μία θεωρία*", παρωδώντας έτσι τους επικριτές της θεωρίας της εξέλιξης, που υποστηρίζουν ακριβώς το ίδιο. Η Ευφυής Πτώση μοιράζεται κοινά σημεία με την Εκκλησία του Ιπτάμενου Μακαρονοτέρατος, καθώς ασκεί παρόμοια κριτική στον Ευφυή Σχεδιασμό και τις θρησκείες.

## Πηγές


Κατηγορία:Διαδικτυακά φαινόμενα
Κατηγορία:Παρωδίες Θρησκειών
Σκαρλάτος

Με το όνομα **Σκαρλάτος** μπορεί να ενοούνται τα εξής πρόσωπα:
* Ο Γεώργιος Σκαρλάτος, λόγιος του 17ου αιώνα από τη Ρεσίνα Ημαθίας
* Ο Σκαρλάτος Σούτσος (1806 -1887 ) στρατιωτικός
* Ο Σκαρλάτος Βυζάντιος (1797 ή 1798 - 1878 ) λόγιος του 19ου αιώνα
* Ο Κωνσταντίνος Σκαρλάτος (1877 - 1969), Έλληνας Ολυμπιονίκης το 1906
* Ο Σαμουήλ Χαντζερής (κατά κόσμον Σκαρλάτος Χαντζερής) Πατριάρχης Κωνσταντινουπόλεως
* Ο Σκαρλάτος Καλλιμάχης, ηγεμόνας της Μολδαβίας 
* Ο Σκαρλάτος Ρωσέτης, στρατιωτικός
Σκαρλάτος Καλλιμάχης

Ο **Σκαρλάτος Καλλιμάχης** (1773 - 12 Δεκεμβρίου 1821) ήταν ηγεμόνας της Μολδαβίας (ως Σκαρλάτος Β΄).

## Βιογραφικά στοιχεία
Γεννήθηκε στην Κωνσταντινούπολη το 1773. Ήταν Μέγας Διερμηνέας της Υψηλής Πύλης από το 1801 ως 1806, Πρίγκηπας της Μολδαβίας κατά διαδοχικά διαστήματα από το 1806 ως το 1819, και Πρίγκηπας της Βλαχίας από τον Φεβρουάριο ως το Ιούνιο του 1821. 

Ήταν γιος του Αλεξάνδρου Καλλιμάχη και της Ελένης/Ρωξάνδρας Γκίκα, κόρης του Σκαρλάτου Γκίκα. Παντρεύτηκε τη Σμαράγδα Μαυρογέννη. Το 1810, κατά τη διάρκεια του Ρωσοτουρκικού πολέμου φυλακίστηκε από τους Ρώσους και μεταφέρθηκε στο Χάρκοβο. Επανήλθε στον θρόνο της Μολδαβίας το 1812. Το 1819 ο Καλλιμάχης κατηγορήθηκε ότι συνωμοτούσε με τους Ρώσους και μεταφέρθηκε στην Κωνσταντινούπολη για να εκτελεσθεί, κατόρθωσε όμως να αθωωθεί και να αυξήσει την πολιτική του δύναμη. Δηλητηριάστηκε και πέθανε στην Κλαυδιούπολη της Βιθυνίας στις 12 Δεκεμβρίου του 1821.

Γιος του ήταν ο Αλέξανδρος Καλλιμάχης (νεότερος) ηγεμόνας της Σάμου.

## Έργο του
Ο Σκαρλάτος Καλλιμάχης, ο οποίος υπέγραφε τα χρυσόβουλά του ως «Ἰωάννης Σκαρλάτος Ἀλεξάνδρου Καλλιμάχης, Ἐλέῳ Θεοῦ Αὐθέντης και Ἡγεμών πάσης Μολδαυΐας», έκανε νομοθετικό έργο και περιέκοψε τη φορολογία προς όφελος των Βογιάρων. Πήρε μέτρα εναντίον της Βουβωνικής Πανώλης που, κατά τα έτη 1813-14, έπληξε τη Βλαχία και ιδίως το Βουκουρέστι. Έκανε έργα οδοποιίας και σανιδόστρωσε δρόμους. Υποστήριξε την Ελληνική εκπαίδευση σε διάφορες περιοχές της Οθωμανικής επικράτειας. Στον Λόγιο Ερμή του 1819 δημοσιεύεται το χρυσόβουλο με το οποίο χορηγούσε ετήσια συνδρομή διακοσίων γροσίων προς ενίσχυση του Γυμνασίου Σμύρνης. Το ίδιο έτος καταχωρείται στον Λόγιο Ερμή και επιστολή, στην οποία εκδηλώνεται η πρόθεσή του να αναλάβει την επιστασία Σχολής στην Πελοπόννησο. Υποστήριξε επίσης τη γλωσσική αναρρύθμιση της Ρουμανικής γλώσσας του Γεωργίου Ασάχη και καθιέρωσε την καλλιέργεια πατάτας στη Μολδαβία.

## Παραπομπές

## Πηγές
* Σκαρλάτος Καλλιμάχης, συνοπτικό βιογραφικό σημείωμα από το Ινστιτούτο Νεοελληνικών Ερευνών.

Κατηγορία:Ηγεμόνες της Μολδαβίας
Κατηγορία:Ηγεμόνες της Βλαχίας
Σκαρλατος
Κυανίτης

Ο **κυανίτης** (αγγλ. kyanite) είναι πυριτικό ορυκτό του αργιλίου. Ονομάστηκε από την ελληνική λέξη "κυανός" λόγω του χαρακτηριστικότερου χρώματος που έχουν οι κρύσταλλοί του. Εναλλακτική ονομασία του είναι "**δισθενής**" (αγγλ. disthene) λόγω της μεταβλητής του σκληρότητας.

Είναι χαρακτηριστικό ορυκτό σχηματιζόμενο κατά τη μεταμόρφωση αργιλικών πετρωμάτων. Ανάλογα με τις συνθήκες πίεσης και θερμοκρασίας κατά τη μεταμόρφωση σχηματίζονται είτε κυανίτης είτε τα πολύμορφα ανδαλουσίτης και σιλλιμανίτης. Η ανεύρεση των ορυκτών αυτών αποτελεί ένδειξη των συνθηκών που επικράτησαν κατά τη μεταμόρφωση, με τον κυανίτη να καταδεικνύει υψηλές πιέσεις. Απαντάται σε γνευσίους, σε σχιστολίθους, σε πηγματίτες και χαλαζιακές φλέβες, από μεταμόρφωση υψηλών πιέσεων. Θραύσματά του ανευρίσκονται και σε ιζηματογενή πετρώματα.

Ορυκτά με τα οποία συνδέεται είναι, εκτός από τα πολύμορφά του, ο γεδρίτης, η κεροστίλβη, ο βιοτίτης, το κορούνδιο, οι γρανάτες και ο σταυρόλιθος. Η εξαλλοίωσή του δημιουργεί τα ορυκτά σερικίτη και καολινίτη.

Είναι ευρύτατα διαδεδομένος ακόμη και σε πολύ όμορφα σχηματισμένους κρυστάλλους (για τους οποίους είναι περιζήτητος από συλλέκτες) και απαντάται σχεδόν σε όλες τις χώρες. Ενδεικτικά αναφέρονται το Τυρόλο στην Αυστρία, το Τιτσίνο στην Ελβετία, η Άνω Αδίγη στην Ιταλία, η Γαλλία, η Γερμανία, η περιοχή του Γιεκατερίνμπουργκ στα Ουράλια όρη (Ρωσία), η Κένυα, η περιοχή του Minas Gerais στη Βραζιλία και αρκετές πολιτείες των ΗΠΑ.

Στην Ελλάδα ανευρίσκεται στη νήσο Νάξο, στο Παρανέστι του Νομού Δράμας και τις Άνω Θέρμες του Νομού Ροδόπης.

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Handbook of Mineralogy
* Mindat.org
* Galleries.com
* Webmineral.com
* Mineralienatlas

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

## Σημειώσεις


Κυανιτης
Κατηγορία:Ορυκτά του πυριτίου
Θεσμικός επενδυτής

Οι **θεσμικοί επενδυτές** είναι οργανισμοί που έχουν διαθέσιμα τεράστια ποσά χρημάτων και τα επενδύουν σε επιχειρήσεις. Θεσμικοί επενδυτές μπορεί να είναι τράπεζες, εταιρείες ασφαλειών, ταμεία συντάξεων, ταμεία εξασφάλισης (hedge funds) και εταιρίες αμοιβαίων κεφαλαίων (*mutual funds*).
## Ο ρόλος τους στην οικονομία
Ο ρόλος τους στην οικονομία είναι να δρουν ως υπερειδικευμένοι επενδυτές για λογαριασμό άλλων.  Για παράδειγμα, ένα άτομο μπορεί να έχει μια σύνταξη από έναν εργοδότη. Ο εργοδότης δίνει τα λεφτά της σύνταξης αυτού του ατόμου σε μια εταιρία επενδύσεων (funds). Αυτή η εταιρία θα αγοράσει μετοχές κάποιας επιχείρησης ή κάποιο άλλο επενδυτικό προϊόν.  Οι εταιρίες επενδύσεων θεωρούνται από μερικούς χρήσιμες επειδή κρατούν ένα μεγάλο χαρτοφυλάκιο επενδύσεων σε πολλές επιχειρήσεις. Αυτό θεωρητικά μειώνει το κόστος, κι έτσι αν μια επιχείρηση αποτύχει, θα είναι απλά ένα μικρό κομμάτι του χαρτοφυλακίου της επενδυτικής εταιρίας. Οι θεσμικοί επενδυτές έχουν μεγάλη επιρροή στη διοίκηση των επιχειρήσεων στις οποίες έχουν επενδύσει, επειδή συχνά λόγω του μεγάλου αριθμού μετοχών που αγοράζουν έχουν δικαιώματα ψήφου στο διοικητικό συμβούλιο. Έτσι μπορούν ενεργά να ελέγξουν πολλές επιχειρήσεις. 
## Η επιρροή τους στη λειτουργία των επιχειρήσεων
Επίσης επειδή οι θεσμικοί επενδυτές έχουν την ελευθερία να αγοράζουν και να πουλάνε μαζικές ποσότητες μετοχών, μπορούν να επηρεάσουν το ποια επιχείρηση θα συνεχίσει να λειτουργεί κερδοφόρα και ποια θα αναγκαστεί να κλείσει ή να αναζητήσει αγοραστή. Η επιρροή των επιχειρήσεων που είναι στο χρηματιστήριο και η διάθεση κεφαλαίου σε αυτές είναι μέρος της διαδικασίας που ονομάζεται διαχείριση επενδύσεων.

 

Κατηγορία:Επενδύσεις
BASF Plant Science

Η **BASF Plant Science GmbH** είναι θυγατρική της  BASF και συγκεντρώνει όλες τις βιοτεχνολογικές δραστηριότητες της εταιρίας που σχετίζονται με τα φυτά. Τα κεντρικά της γραφεία βρίσκονται στο  Αγκραρζέντρουμ Λιμπουργκέρχοφ (BASF Agrarzentrum Limburgerhof) στη Γερμανία και στο *Research Triangle Park* της Βόρειας Καρολίνας των Ηνωμένων Πολιτειών της Αμερικής.

## Προφίλ της εταιρίας

Η BASF Plant Science ιδρύθηκε το 1998 και έχει 700 υπαλλήλους σε 8 τοποθεσίες ανά τον κόσμο.

## Προϊόντα
* Αμφλορά

## Παραπομπές


Κατηγορία:Επιχειρήσεις της Γερμανίας
Ευρωπαϊκή Εταιρεία

Στα νομικά και ειδικότερα τη νομοθεσία επιχειρήσεων, η **Ευρωπαϊκή Εταιρεία** ή **ΕΕ** (Societas Europaea, SE) είναι εταιρική μορφή που εισήγαγε η Ευρωπαϊκή Ένωση στις 8 Οκτωβρίου του 2001 με ένα κανονισμό (*Council Regulation on the Statute for a European Company*) ο οποίος όρισε μια μορφή επιχείρησης με το Λατινικό αναγνωριστικό *Societas Europaea* ή SE που σημαίνει *Ευρωπαϊκή Εταιρεία* και ο οποίος προορίζεται για όσες επιχειρήσεις έχουν εισαχθεί στο χρηματιστήριο (πρακτικά αρκετά παρόμοια με την Ελληνική εταιρική μορφή ΑΕ, Ανώνυμη Εταιρεία). Στον ίδιο κανονισμό υπάρχει επίσης πρόβλεψη για τη μορφή Ευρωπαϊκή Συνεργατική Εταιρεία. Μια SE μπορεί να ιδρυθεί σε οποιαδήποτε χώρα-μέλος της Ευρωπαϊκής Ένωσης και η εγγραφή να μεταφερθεί εύκολα σε άλλο κράτος. Δεν υπάρχει πανευρωπαϊκός κατάλογος εγγραφών των Ευρωπαϊκών Εταιρειών, καθώς κάθε SE εγγράφεται στους καταλόγους του κράτους όπου έχει τα κεντρικά της γραφεία, αλλά κάθε εγγραφή δημοσιεύεται στην Επίσημη Εφημερίδα της Ευρωπαϊκής Ένωσης. Μέχρι το Σεπτέμβριο του 2007 είχαν εγγραφεί 64 Ευρωπαϊκές Εταιρίες. Παράδειγμα μιας εταιρείας που έλαβε την μορφή ΣΕ είναι η χημική βιομηχανία BASF SE.

## Παραπομπές


Κατηγορία:Επιχειρήσεις
Κατηγορία:Εμπορικό Δίκαιο
Κατηγορία:Εταιρική μορφή
Μπουράν

Το όνομα **Μπουράν** μπορεί να αναφέρεται σε: 
* Μπουράν (διαστημόπλοιο), Σοβιετικό διαστημικό λεωφορείο.
* Πρόγραμμα Μπουράν, το οποίο κατασκεύασε το διαστημόπλοιο.
Νήσοι Μαρκέζας

Οι **Νήσοι Μαρκέζας** ή **Μαρκίζ** ή **Μεντάνια** ή **Μαρκησίου** αποτελούν σύμπλεγμα 14 κύριων ηφαιστειογενών εξωτικών νησιών στον Ειρηνικό Ωκεανό, στο ομώνυμο αρχιπέλαγος, βόρεια του αρχιπελάγους Τουαμότου. Το σύμπλεγμα αυτό ανήκει γενικότερα στη Γαλλική Πολυνησία αποτελώντας υπερπόντια κτήση της Γαλλίας.

Η συνολική έκταση αυτών είναι περίπου 1049 τ.χλμ., ο δε συνολικός πληθυσμός τους κατά την απογραφή του 2007 ήταν 8.637 κάτοικοι, οι οποίοι μιλούν δική τους γλώσσα την μαρκεζινή, ή μαρκεζανή, και οι κύριες ασχολίες τους είναι η γεωργία και η αλιεία. 

*Ο κάτοικος του συμπλέγματος αυτού ονομάζεται στον ενικό Μαρκεζάνος / Μαρκεζανή και στον πληθυντικό Μαρκεζάνοι ή "Μαρκεζάνες".

Χάρις στη βιοποικιλότητα και την εξαιρετική κατάσταση των οικοσυστημάτων καθώς και των αρχαιολογικών χώρων των ιθαγενών που περιλαμβάνουν πέτρινα αγάλματα και ανάγλυφα τα νησιά το 2024 ανακηρύχθηκαν Μνημείο Παγκόσμιας Κληρονομιάς της ΟΥΝΕΣΚΟ.

## Ιστορία
Οι πρώτοι άνθρωποι έφτασαν στις νήσους Μαρκέζας περί το 1000 και ο πολιτισμός τους αναπτύχθηκε απομονωμένος μέχρι τον 19ο αιώνα. Ο Ισπανός θαλασσοπόρος Άλβαρο ντε Μεντάνια ντε Νέιρα έγινε ο πρώτος Ευρωπαίος που βρήκε τα νησιά όταν έφθασε εκεί στις 21 Ιουλίου του 1595, ο οποίος και τους έδωσε το όνομα αυτό προς τιμή του 5ου Μαρκησίου του Κανιέτε, Αντιβασιλέα του Περού, που τελούσε υπό την προστασία του. Εξ ου και η ονομασία τους Μεντάνια προς τιμή του θαλασσοπόρου. Το 1791 κατέπλευσε στη περιοχή των νήσων αυτών ο Αμερικανός υποπλοίαρχος Ιωσήφ Ίνγκραχαμ ο οποίος και τις ονόμασε νήσους Ουάσιγκτον για λογαριασμό των ΗΠΑ που όμως δεν τις αναγνώρισαν. Το 1842 περιήλθαν στη Γαλλία και αποτέλεσαν τμήμα της Γαλλικής Πολυνησίας.

## Πληθυσμός
Το σύμπλεγμα αυτό θεωρείται το μεγαλύτερο της Πολυνησίας, πλην όμως ο πληθυσμός του φαίνεται να αποδεκατίσθηκε από μολυσματικές ασθένειες που μετέφεραν εκεί οι διάφοροι εξερευνητές. Το 1940 αριθμούσε μόλις 2.000 κατοίκους.

## Διοικητική διαίρεση
Οι νήσοι Μαρκέζας  γεωγραφικά χωρίζονται στις Βόρειες και τις Νότιες Μαρκέζας. Στις Βόρειες Μαρκέζας περιλαμβάνονται τα νησιά Ιάο, Χατούτου, Μότου-Ίτη, Μότου-Όα, Μότου Ονε, Νούκου-Χίβα, (1η σε έκταση), Ούα-Χούκα και Ούα-Που. Στις Νότιες Μαρκέζας περιλαμβάνονται τα νησιά Φάτου-Χίβα, Φάτου-Χούκου, Χίβα-Όα, (2η σε έκταση), Μόχο-Τάνι, Μότου-Νάο, Ταχουάτα, και Τερίχι. Η απόσταση μεταξύ της βορειότερης και νοτιότερης νήσου του συμπλέγματος είναι περίπου 190 μίλια.

Διοικητικά χωρίζονται σε έξι νησιωτικές κοινότητες: τη Νούκου-Χίβα (στην οποία περιλαμβάνονται όλες οι βορειότερες αυτής νήσοι), στην Ούα-Χούκα, την Ούα-Που, τη Χίβα-Όα, την Ταχουάτα και στη νοτιότερη Φάτου-Χίβα.
thumb|270 px|Χάρτης των Νήσων Μαρκέζας

## Παραπομπές


## Βιβλιογραφία
**Νεώτερον Εγκυκλοπαιδικόν Λεξικόν Ηλίου*, τομ. 13ος, σελ. 21.

## Εξωτερικοί σύνδεσμοι
* 

Κατηγορία:Ηφαιστειογενή νησιά
Κατηγορία:Αρχιπέλαγος Μαρκέζας
Μ
Κατηγορία:Αρχιπελάγη
Κατηγορία:Μνημεία Παγκόσμιας Κληρονομιάς στη Γαλλία
Κατηγορία:Μνημεία Παγκόσμιας Κληρονομιάς στην Ωκεανία
Βρογχιεκτασίες

Οι **βρογχιεκτασίες** είναι μια μόνιμη ανώμαλη διεύρυνση (διαστολή) σε έναν ή περισσότερους αεραγωγούς (βρόγχοι). Είναι χρόνια πάθηση του αναπνευστικού συστήματος. Πλεονάζουσα βλέννα τείνει να δημιουργεί λιμνάζουσες συγκεντρώσεις στα τμήματα των αεραγωγών που διευρύνονται. Τέτοιοι διευρυνθέντες αεραγωγοί με πλεονάζουσα βλέννα είναι επιρρεπείς σε λοιμώξεις. 

## Συμπτώματα

* Το κύριο σύμπτωμα είναι βήχας με μεγάλη απόχρεμψη πτυέλων. Το ποσό των πτυέλων μπορεί να ποικίλλει, ανάλογα με τη σοβαρότητα της κατάστασης του ασθενούς. Ο συνεχής βήχας με μεγάλη ποσότητα πτυέλων, μπορεί να προκαλεί καταπόνηση στον ασθενή.
* Κόπωση και κακή συγκέντρωση.
* Δύσπνοια. Σε μερικούς ασθενείς κόβεται η ανάσα, ιδιαίτερα κατά την διάρκεια σωματικής άσκησης ή έντονης σωματικής εργασίας.
* Αιμόπτυση που προκαλείται από έναν φλεγμονώδη αεραγωγό. Συνήθως πρόκειται μόνο για μικρές ποσότητες αίματος και μόνο περιστασιακά αιμοπτύονται μεγαλύτερες ποσότητες.
* Μερικοί ασθενείς με βρογχιεκτασία έχουν επίσης χρόνια ιγμορίτιδα. Αυτό μπορεί να προκαλέσει αύξηση της βλέννας από τη μύτη (καταρροή).
* Συνήθεις είναι και οι επαναλαμβανόμενες λοιμώξεις του θώρακα . Αυτό συμβαίνει επειδή ένας φλεγμονώδης αεραγωγός με υπερβάλλουσα βλέννα, που δεν καθαρίζει εύκολα, είναι ιδανικός για την αύξηση και τον πολλαπλασιασμό βακτηριδίων (μικροβίων). Σε τέτοιες καταστάσεις τα πτύελα είναι πρασινωπά / κίτρινα λόγω της μόλυνσης. 

## Θεραπεία

Η θεραπεία συχνά περιλαμβάνει τακτική φυσιοθεραπεία και χορήγηση αντιβιοτικών. Σε ορισμένες περιπτώσεις είναι απαραίτητη η μακροχρόνια θεραπεία με αντιβιοτικά. Μερικές φορές χρησιμοποιούνται φάρμακα σε συσκευές εισπνοής. Σε ορισμένες περιπτώσεις είναι απαραίτητη η χειρουργική επέμβαση. Οι ασθενείς δεν πρέπει να καπνίζουν καθώς το κάπνισμα μπορεί να κάνει τα πράγματα χειρότερα. Συνιστάται ανοσοποίηση ( εμβολιασμός) κατά της γρίπης και του πνευμονιόκοκκου.

## Εξωτερικοί σύνδεσμοι
* Lung.gr - Βρογχιεκτασίες 

Κατηγορία:Παθήσεις του αναπνευστικού συστήματος
Πρωτόπλαστοι

## Λεξιλογικά

**Πρωτόπλαστός** (από το *πρώτος* και *πλαστός* (πλασμένος)) σημαίνει ο πρώτος (σε οποιαδήποτε κατηγορία) που πλάθηκε (δημιουργήθηκε).

## Πρωτόπλαστοι σε διάφορες θρησκείες και μυθολογίες
* Στον Χριστιανισμό, τον Ιουδαϊσμό και τον Μωαμεθανισμό, πρωτόπλαστοι είναι ο Αδάμ και η Εύα.
* Στην Θρησκεία των γηγενών Αυστραλών, πρωτόπλαστοι είναι οι Βούρουγκανγκ, Βαραμουρουγκούντι και Γι
* Στην Κινέζικη μυθολογία, πρωτόπλαστοι είναι ο Πάγκου
* Στην Ελληνική Μυθολογία, πρωτόπλαστοι είναι η Πανδώρα, ο Δευκαλίων και η Πύρρα
* Στον Ινδουϊσμό, πρωτόπλαστος είναι ο Μάνου

Κατηγορία:Θρυλικοί προγεννήτορες